 **Ministerul Mediului**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI MEHEDINȚI** |

# **DECIZIA ETAPEI DE ÎNCADRARE**

**PROIECT**

Ca urmare a solicitării de emitere a acordului de mediu adresate de **COMUNA MALOVAT**, cu sediul Comuna Malovat, Judetul Mehedinţi, înregistrată la APM Mehedinti cu nr. 8762/26.07.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 17.08.2017, că proiectul ”**Refacere drumuri satesti degradate pe 4,355 km in satele 23 August ,Colibasi , Barda, Malovat , Bobaita si refacere DC 13 degradta pe 4,06km ,sat Lazu din Fata ,,**  propus a fi amplasat in intravilanul si extravilanul comunei Malovat nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 ***a) proiectul se încadrează în prevederile Hotărârii Guvernului nr. 445/2009***, anexa nr.2: la pct.*13.a:) “Orice modificari sau extinderi, altele decat cele prevazute la pct.22 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului”*.......,

*b) mărimea proiectului:*

Prezentul proiect consta in refacerea unor drumuri calamitate din comuna Malovat, dupa cum urmeaza:

**Localitatea Lazu din Fata**

- DC13 in lungime de 400 ml ;

 **Localitatea 23 August**

- drum satesc Panescu Gr- La Fantana in lungime de 175 ml ;

- drum satesc Dragota- Boborocu in lungime de 200 ml ;

**Localitatea Colibasi**

- drum satesc Baloi Bebe- Baloi Ghe. in lungime de 180 ml;

**Localitate Barda**

- drum satesc Luca Ghe.- Ivascu Al. in lungime de 600 ml ;

**Localitatea Malovat**

- drum satesc Chilom O. – Popescu I. in lungime de 200 ml ;

**Localitatea Bobaita**

- drum satesc Motorga D. - Cimitir. in lungime de 500 ml ;

- drum satesc Baloi Ilie- Cutesi. in lungime de 150 ml ;

- drum satesc Iliescu D. – Cutec Ion. in lungime de 700 ml ;

 - drum satesc Mihart Ghe. – Filip P.. in lungime de 400 ml

 **Situatia existenta** : tronsoanele de drumuri satesti din comuna Malovat sunt drumuri de deal nemodenizate, cu imbracaminte de pamant amestecat cu Malovat , pe alocuri degradata, in special in zonele cu declivitati accentuate, avind aliniamente lungi, cu racordari de curbe mici, cu elemente geometrice necorespunzatoare, atit in plan orizontal cit si in plan vertical ;

Având în vedere faptul că în prezent tronsoanele de drumuri studiate sunt nemodernizate, cu capacitate de circulaţie redusa ce nu corespunde traficului actual şi al celui de perspectivă, cu implicaţii directe asupra siguranţei circulaţiei, investiţia propusă prin proiect urmăreşte:

 -stoparea degradării infrastructurii şi menţinerea în exploatare a sistemului de

transport;

 -aducerea în parametrii de funcţionare şi valorificarea capacităţilor existente prin repararea şi modernizarea acesteia;

 -înlăturarea sau prevenirea apariţiei restricţiilor de circulaţie;

 -creşterea capacităţii de transport în vederea asigurării interconectării şi

interoperabilităţii între rute şi moduri de transport;

 -promovarea tehnologiilor de transport ecologice;

 -ridicarea sistemului de transport la standardele tehnice şi la nivelul de servicii corespunzătoare cererii preconizate;

-facilitarea şi ameliorarea conexiunilor între reţelele de transport judeţeană şi interjudeţeană;

-facilitarea accesului în regiune în condiţii normale de confort şi de securitate.

-aducerea sistemului rutier la parametrii tehnici corespunzători categoriei

drumului, asigurându-se astfel condiţii bune de siguranţă în circulaţia auto;

-asigurarea unor conditii optime de siguranta si confort in circulatia auto si pietonala;

 -realizarea unui profil transversal cu elemente geometrice care să se încadreze

în prevederile legale;

 -asigurarea scurgerii apelor pluviale în lungul drumului, în condiţii cât mai

bune.

 **c*) lucrările proiectate*** nu introduc efecte negative suplimentare asupra solului, drenajului, microclimatului apelor de suprafaţă, vegetaţiei, faunei, zgomotului sau peisajului ci dimpotriva vor induce efecte benefice asupra circulatiei rutiere;

 pentru cele 6 drumuri satesti propuse spre modernizare scarificarea, reprofilarea si pregatirea structurii rutiere existente si realizarea unei suprastructuri rutiere noi are urmatoarea alcatuire :

 - 10 cm balast + 12 cm piatra sparta

 - latimea partii carosabile va fi de -3 m ;

 **scurgerea apelor** se va realiza prin rigolele de pamant astfel incat sa se poata prelua in bune conditii apele pluviale din zona drumului ;

 **d*) utilizarea resurselor naturale:*** nu se folosesc resurse naturale din zona lucrarilor, materialele necesare realizarii proiectului vor fi preluate de la societati autorizate;

 **e)** ***deșeuri generate pe amplasament:*** deseuri din constructie si deseuri menajere; toate tipurile de deseuri se vor preda la firme autorizate specializate;

 **f)** ***emisiile poluante, inclusiv zgomotul și alte surse de disconfort:***

**- Emisii aer:** pe perioada executiei datorita miscarilor de pamant se vor semnala emisii importante de praf si noxe de la gazele de esapament.

*-* **Emisii apa:** în perioada de execuție a lucrărilor de refacere a drumurilor sursele posibile de poluarea apei sunt datorate pierderilor accidentale de combustibili, si uleiuri de la utilaje;

- **Poluarea sonoră**: sursele de zgomot sunt reprezentate de: traficul autovehicolelor si utilajele folosite la amenajarea drumurilor

 **g)** ***risc scăzut de accident datorită tehnologiilor utilizate*** - nu se folosesc substanțe poluante;

 ***h)*** ***utilizarea existentă a terenului***: terenul pe care se va realiza proiectul propus este situat in intravilanul comunei Cujmir și aparține domeniului public al comunei, conform CU nr.119 din 21.04.2017;

 **i) *relativa abundență a resurselor naturale din zonă,*** calitatea și capacitatea regenerativă a acestora: nu este cazul.

 **j)** ***capacitatea de absorbtie a mediului:*** nu este cazul

 **k)** ***zonele de protectie speciala***:-amplasamentul se afal in Parcul Natural Geopracul Platou Mehedinti, zona de dezvoltare durabila si detine avizul administratorului Parcului Natural Geoparcul Platoul Mehedinti nr. 491.27.07.2017;

 **m)** ***ariile in care standardele de calitate a mediului stabilite de legislația în vigoare au fost deja depășite***: nu este cazul;

 ***n) peisajele cu semnificatie istorica, culturala si arheologica***: nu este cazul;

 **o)** ***extinderea impactului***: local, numai in zona de lucru, pe perioada de executie;

 **p*) natura transfrontiera a impact*ului**: prin localizarea sa proiectul nu produce impact de natura transfrontiera;

 **r)** ***mărimea și complexitatea impactului***: zona studiată este antropizată iar impactul asupra factorilor de mediu sol, aer, zgomot este direct de complexitate medie pe termen limitat;

 **s)** ***probabilitatea impactului***: impactul asupra populației este unul benefic și contribuie la dezvoltarea economică a localității;

 **t*) durata, frecvența și reversibilitatea impactului***: redusa, proiectul propus se va derula pe o perioadă de timp cât mai limitata;

 **u)** ***observații din partea publicului***: pe timpul derularii procedurii nu s-au primit observatii din partea publicului.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu e cazul**

***Realizarea acestui proiect se va face cu respectarea următoarelor condiții*:**

1. **pentru factor de mediu apă:**

- in perioada de executie se va delimita foarte bine zona de lucru si va fi imprejmuita, astfel incat sa se elimine orice risc de poluare al apelor de suprafata si subterane din zona;

 - se va proceda la acoperirea spatiilor de depozitare a materialelor de unde pot rezulta particule care pot fi antrenate de catre apele de suprafata si subterane;

 - se vor lua toate masurile in vederea evitarii poluarilor accidentale, in cazul unor astfel de poluari se va interveni operativ;

 - organizarea de santier – nu este cazul;

 **b)pentru factor de mediu aer/zgomot:**

 - folosirea de utilaje periodic verificate tehnic, de generatie recenta, dotate cu sisteme catalitice de reducere a poluantilor;

 -sa se asigure masuri si dotari speciale pentru izolarea si protectia fonica a surselor generatoare de zgomot si vibratii;

 - utilajele folosite la executia lucrarilor vor avea o stare tehnica corespunzatoare in vederea evitarii poluarii atmosferice;

 - se vor respecta traseele de transport stabilite;

 **c) pentru factor de mediu sol:**

-se va asigura gestionarea corespunzatoare, prin depozitarea temporara, in locuri amenajate, a tuturor tipurilor de deseuri, pana la ridicarea lor de catre societatea de salubrizare autorizata;

 - pe perioada de executie a lucrarilor se vor lua toate masurile care se impun pentru evitarea contaminarii solului cu produse petroliere, provenite de la utilajele tehnologice;

 - in cazul producerii unor poluari accidentale in timpul lucrarilor acestea vor fi neutralizate cu substante absorbante , vor fi depozitate temporar in recipienti speciali si se vor preda firmelor autorizate in vederea eliminarii;

 -se va delimita zona de lucru pentru a preveni distrugerea suprafetelor vegetale;

 - după executarea lucrărilor de investiții zonele afectate vor fi renaturalizate. Se va nivela cu pământ vegetal și se va înierba

 - se interzice afectarea altor suprafete decat pentru cele pentru care a fost intocmit prezentul proiect;

 *-* accesul utilajelor de constructie pe amplasament se va face strict pe drumurile de acces existente*;*

 **d) gestiunea deșeurilor de pe amplasament:**

 -in perioada de executie a obiectivului, deşeurile ce vor rezulta sunt cele specifice activitătii din domeniul constructiilor. Deşeurile ce vor rezulta din resturi de materiale (balast, nisip). Toate aceste deşeuri se încadrează în categoria deşeurilor inerte;

 -deşeurile menajere provenite din activitatea personalului ce se desfăşoară în incinta şantierului se colectează (pe tipuri de deşeuri-selectiv) într-un container metalic amplasat în loc special, care se goleşte periodic la rampa de salubrizare;

 -se interzice depozitarea necontrolata a oricarui tip de deseu de-alungul cailor de acces, pe malul sau in albia oricarui curs de apa

 -*prevederi privind (după caz) organizarea de şantier sau amplasamentul destinat staţionării mijloacelor de transport şi utilajelor, precum şi depozitării materiilor prime, materialelor, deşeurilor*: constructorul lucrărilor are obligaţia amenajării acestor locaţii; amenajarea lor se va face astfel încât să se asigure următoarele condiţii :

 -vor fi stabilite pe suprafeţe de teren cât mai restrânse posibil, fără a fi necesară defrişarea vegetaţiei în acest scop;

 -nu trebuie sa fie situate în apropierea zonelor de locuit, a cursurilor de apă sau a pădurilor, văilor;

 -se recomandă ca aceste obiective să fi realizate doar cu amenajările strict necesare;

 -platformele vor fi betonate sau pietruite şi prevăzute cu: facilităţi de colectare şi stocare temporară a apelor uzate precum şi a deşeurilor; stoc permanent de produse absorbante pentru pierderile accidentale de produs petrolier;

 -vor fi delimitate locurile de depozitare a materiilor prime, materialelor şi deşeurilor; de asemenea, va fi asigurată paza şi siguranţa

 **e) biodiversitate: nu e cazul**

 se vor respecta conditiile impuse in avizele solicitate prin cerificatul urbanism nr.119/21.04.2017;

 **f** ) titularul va informa in scris autoritatea competentă pentru protecția mediului ori de câte ori există o schimbare de fond a datelor care au stat la baza eliberării prezentului act;

 **g)** lucrările de realizare a proiectului se vor derula numai pe timpul zilei, fără a creea disconfort populației din vecinătate, respectându-se programul de odihnă al acestora;

 **h)** atât beneficiarul cât și proiectantul vor urmări îndeaproape executarea lucrărilor prevăzute in proiect;

 ***i)titularul va notifica în scris Agenția pentru Protecția Mediului Mehedinți în următoarele cazuri:***

- în situația în care, după emiterea prezentului act și înaintea obținerii aprobării de dezvoltare (autorizației de construire) proiectul a suferit modificări;

 - la finalizarea investiției pentru verificarea realizării proiectului in conformitate cu cerințele legale și cu condițiile din prezentul act și întocmirii procesului verbal de constatare a respectării tuturor condițiilor impuse.

  ***Decizia etapei de incadrare isi pastreaza valabilitatea pe toata perioada punerii in aplicare a proiectului.***

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

  **DIRECTOR EXECUTIV**,

Ing. Dragoş Nicolae TARNIŢĂ

 **SEF SERVICIU A.A.A.,**

 Biolog Lavinia MATEESCU

 **Intocmit ,**

 Biolog Ilse PALALOGA